แฟนมีอาการแบบปวดท้องแต่ยังไม่เป็นเมนส์ แต่ตอนนั้นยังไม่ได้มีอะไรกันเลย จนตอนนี้ เลยสงสัยอ่ะครับว่าทำไม
สวัสดีค่ะ หากไม่ได้มีเพศสัมพันธ์ ก็จะไม่มีการตั้งครรภ์เกิดขึ้น ดังนั้น การที่ประจำเดือนมาช้ากว่ากำหนด อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น สำหรับอาการปวดท้อง อาจเป็นอาการก่อนการมีประจำเดือนมาก็ได้ โดยอาจเกิดขึ้นก่อนประจำเดือนมาได้นาน 1 สัปดาห์ ดังนั้น ก็อาจรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ นอกจากนี้แล้ว อาการปวดท้อง ก็อาจเกิดจากสาเหตุอื่นๆ อีกก็ได้ เช่น ลำไส้อักเสบ กระเพาะปัสสาวะอักเสบ มดลูกอักเสบ มีท้องผูก เป็นต้น ดังนั้น หากอาการปวดท้องเป็นมากขึ้น หรือมีอาการอื่นๆ ร่วมอีก ก็ควรไปพบแพทย์เพื่อตรวจรักษาค่ะแต่หากก่อนหน้านี้ ได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ